Lögreglan á Vestfjörðum biður fólk um að virða lokanir á vegum en mjög torfært er um þéttbýlisstaði vegna snjóa og vegir enn lokaðir milli þéttbýliskjarna vegna ófærðar . Unnið er að hreinsun vega eins og veður og aðstæður leyfa . Hnífsdalsvegi og Skutulsfjarðarbraut var lokað að kvöldi 14. janúar vegna snjóflóðahættu , og verða þeir opnaðir um leið og aðstæður bjóða , að höfðu samráði við Veðurstofu Íslands og Vegagerð . Þá er lokað fyrir umferð um gömlu byggðina í Súðavík vegna snjóflóðahættu , sem og veginn um Hafrafellsháls í Skutulsfirði . Þá er fólk beðið um að vera ekki á ferðinni við hafnarsvæðið á Suðureyri vegna flóðbylgjuhættu . Aðgerðastjórn á norðanverðum Vestfjörðum og samhæfingarstöð almannavarna í Skógarhlíð voru virkjaðar rétt fyrir miðnætti vegna þriggja snjóflóða sem féllu á norðanverðum Vestfjörðum með stuttu millibili . Eitt flóðið féll í hlíðinni til móts við Suðureyri , Norðureyri , sem olli því að flóðbylgja skall á hafnarsvæðinu og fjörunni við Suðureyri . Voru nokkur hús rýmd í kjölfarið vegna frekari hættu . Engin slys urðu á fólki en eftir er að meta eignatjón . Tvöflóð féllu á Flateyri , beggja vegna snjóflóðavarnagarðsins . Annað þeirra hafnaði á húsi efst og yst í þorpinu og grófst ung stúlka í flóðinu .